62020TO0020_INF
Uznesenie predsedu Všeobecného súdu z 13. marca 2020 –Intertranslations (Intertransleïsions) Metafraseis/Parlament
(vec T‑20/20 R)
„Konanie o nariadení predbežného opatrenia – Verejné zmluvy na poskytnutie služieb – Návrh na nariadenie predbežných opatrení – Neexistencia naliehavosti“
1.
Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Fumus boni iuris – Naliehavosť – Vážna a nenapraviteľná ujma – Kumulatívna povaha – Zváženie všetkých dotknutých záujmov – Poradie a spôsob preskúmania – Voľná úvaha sudcu rozhodujúceho o nariadení predbežných opatrení
(článok 256 ods. 1 ZFEÚ, články 278 a 279 ZFEÚ; Rokovací poriadok Všeobecného súdu, článok 156 ods. 4)
(pozri body 20 – 23)
2.
Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Naliehavosť – Vážna a nenapraviteľná ujma – Dôkazné bremeno – Povinnosť poskytnúť konkrétne a presné údaje podporené podrobnými listinnými dôkazmi
(články 278 a 279 ZFEÚ)
(pozri body 26 – 27, 40)
3.
Konanie o nariadení predbežného opatrenia – Odklad výkonu – Podmienky nariadenia – Naliehavosť – Posúdenie v sporoch týkajúcich sa verejného obstarávania – Vážna ujma – Dostatočná povaha v prípade osobitne závažného fumus boni iuris z dôvodu zjavnej a vážnej protiprávnosti – Podmienka – Podanie návrhu na nariadenie predbežného opatrenia v odkladnej lehote pred uzavretím zmluvy s úspešným uchádzačom
(článok 278 ZFEÚ; Charta základných práv Európskej únie, článok 47; nariadenie Európskeho parlamentu a Rady 2018/1046, článok 10 ods. 175)
(pozri body 29, 30, 32, 33)
4.
Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Naliehavosť – Vážna a nenapraviteľná ujma – Majetková ujma – Strata príležitosti vyplývajúca z vylúčenia uchádzača z verejného obstarávania – Ujma, ktorú možno plne nahradiť v rámci žaloby vo veci samej alebo žaloby o náhradu škody – Neexistencia nenapraviteľnosti
(články 268, 278, 279 a 340 ZFEÚ)
(pozri body 38, 39, 50, 52)
Predmet
Návrh založený na článkoch 278 a 279 ZFEÚ na nariadenie predbežných opatrení po prvé na odklad výkonu rozhodnutí Parlamentu zo 4. decembra 2019, ktorými umiestnil ponuku žalobkyne na druhé miesto na účely postupného zadávania zákazky týkajúcej sa časti 5, ktorej predmetom boli prekladateľské služby do angličtiny, v rámci výzvy na predkladanie ponúk TRA/EU19/2019, a ktorými zadal prvú zákazku vyplývajúcu z tejto výzvy na predkladanie ponúk inému uchádzačovi, po druhé na odklad zmluvy s týmto iným uchádzačom a po tretie na uloženie povinnosti Parlamentu, aby žalobkyni oznámil chýbajúce časti odôvodnenia hodnotiaceho výboru
Výrok
1.
Návrh na nariadenie predbežného opatrenia sa zamieta.
2.
O trovách konania sa rozhodne v neskôr.